Balungan hayam

Balungan ayam dipinandui jua lawan ngaran balungan hayam adalah wadai has urang Banjar, Kalimantan Selatan. Ngaran wadai ini diambil matan bantuk nang mirip lawan jengger hayam atawa dalam bahasa setempat adalah balungnya ayam.

 Sajarah 
Rahatan bahari, lamun baulah wadai Balungan ayam adalah gasan malambangakan ayam gasan sarat piduduk. Tagal habar lain mamadahakan bahwa Balungan ayam gasan urang Banjar baarti sawagai doa parihal nilai hidup nang mulia (warna hijau diulah matan sari pandan), nilai kaluwarga nang rapat (dilambangakan lawan baras lakatan) lawan kajujuran (lambanya matan hinti atawa kukuran nyiur bagula habang).

 Cara baulah 
Balungan ayam diulah matan campuran galapung lakatan lawan bamacam bahan lainnya. Hal nang manarik matan Balungan ayam adalah adanya Hinti, campuran kukuran nyiur lawan gula habang nang disanga sakira tahan lawas. Prusis mamasak wadai ini ada dua cara yaitu cara basumap pakai daun pisang atawa basumap langsung.

Adunan juwa mamakai banyu kapur lawan agar sakira adunan jadi kinyul wan saikit tahan lawas.

 Pranala luar 
Resep wadai balungan ayam

 Jujuhutan 

Tumbung:Wadai basah
Tumbung:Wadai Banjar
Tumbung:Wadai
Tumbung:Makanan Banjar
Tumbung:Wikibalalah